વડોદરાની પોશ અલકાપુરી સોસાયટીના ઘેર પહોંચતાં પણ દિલમાં આગની જ્વાળાઓ ભભકતી બંધ થઇ ન હતી. મમ્મી વૈશાલી માધવીની સૂરત જોઈને સમજી ગઈ કે એને હમણાં છેડવામાં માલ નથી. પતિ રોહિતના તાજેતર માં થયેલ અકાળ અવસાનથી એ હલી તો ગઈ હતી પણ દીકરીને ખાતર સ્વસ્થ રહેતી. માધવીને પણ પપ્પા ની ખોટ સાલતી. પણ ખાધે પીધે સુખી કુટુંબમાં બીજી કોઈ તકલીફ ન હતી. ડાયમંડના વ્યવસાયમાં રોહિતભાઈનું નામ મોટું ગણાતું.